Ofbeldi gegn konum viðgengst um heim allan
UNIFEM á Íslandi hóf í dag 16 daga átak gegn kynbundnu ofbeldi, að því er fram kemur í tilkynningu frá samtökunum. Í dag er alþjóðlegur baráttudagur gegn ofbeldi á konum og vekja samtökin athygli á yfirlýsingu Kofi Annans, framkvæmdastjóra Sameinuðu þjóðanna, af því tilefni. Í yfirlýsingunni er meðal annars bent á að ofbeldi gegn konum viðgangist um heim allan, í öllum þjóðfélögum og menningarheimum.
Þar segir að kynþáttur, stétt, eignir eða staða í samfélaginu skipti ekki máli þegar kemur að kynbundnu ofbeldi.
"Kynbundið ofbeldi er sérstaklega þekkt á átakasvæðum, þar verða konur og stúlkur fyrir kynferðislegum árásum, þeim er nauðgað eða þær seldar mansali. Síðastliðinn maí var tekið stórt skref í þá átt að refsa fyrir slíka glæpi, þá fékkst glæpadómstóll í Sierra Leone til að bæta við ákæru um nauðungarhjónabönd gegn sex sakborningum. Í fyrsta sinn verður réttað í máli um nauðungarhjónabönd sem glæp gegn mannkyni," segir í yfirlýsingunni.
Þá er þar bent á að ofbeldi gegn konum sé eitt og sér nógu slæmt, en nú hafi hinsvegar bæst við ný hætta sem sé HIV smit." Kynferðisglæpir gera konur líklegri til að smitast. Oft fylgir hótun um frekara ofbeldi sé getnaðarvörnum ekki sleppt. Ofbeldið gerir konum stundum ókleift að leita upplýsinga eða læknishjálpar."
UNIFEM á Íslandi hóf í dag 16 daga átak gegn kynbundnu ofbeldi, að því er fram kemur í tilkynningu frá samtökunum.
Í dag er alþjóðlegur baráttudagur gegn ofbeldi á konum og vekja samtökin athygli á yfirlýsingu Kofi Annans, framkvæmdastjóra Sameinuðu þjóðanna, af því tilefni.
Ofbeldi gegn konum viðgangist um heim allan, í öllum þjóðfélögum og menningarheimum.
Þá er þar bent á að ofbeldi gegn konum sé eitt og sér nógu slæmt, en nú hafi hinsvegar bæst við ný hætta sem sé HIV smit.